মা হলেন সঙ্গীতশিল্পী সুনিধি চৌহান। নতুন বছরের প্রথম দিনে এক পুত্রসন্তানের জন্ম দিলেন তিনি। বলিউডের প্রথম সারির এই সঙ্গীতশিল্পীর সন্তান হওয়ার খবরে খুশি তাঁর ভক্তকুলও। 
সুনিধির চিকিৎসা করছিলেন রঞ্জনা ধানু নামের এক স্ত্রীরোগ বিশেষজ্ঞ। তিনি জানান, মা ও সন্তান দু’জনেই সুস্থ রয়েছেন। শিশুটির জন্ম হয়েছে ১ জানুয়ারি বিকেল ৫.২০ তে। সুনিধি ও ওঁর স্বামী হিতেশ দু’জনেই খুব এখন খুব গর্বিত ও খুশি। মুম্বইয়ের সূর্য হসপিটালে এই শিশুপুত্রের জন্ম দেন সুনিধি। 
বলিউডে সুনিধি একের পরে এক হিট গান গেয়েছেন। তাই তাঁর ভক্তের সংখ্যাও অগুন্তি। ‘রুকি রুকি’, ‘ক্রেজি কিয়া রে’, ‘চান্স পে ডান্স’, ‘কমলি’, ‘ম্যায় বনি তেরি রাধা’-সহ অসংখ্য প্লে-ব্যাক গেয়েছেন সুনীধি। সুরকার হিতেশ সোনিককে ২০১২ সালে বিয়ে করেন সুনিধি।